బంజారా భజన పాటలు

బంజారా భజన పాటలు
భజన అంటే భగవంతుని కిర్తీస్తూ పాడే భక్తి
పాటలను భజన అంటారు.ఆ పాటలు పాడే గాయకులను బంజారా భాషలో మహారాజ్ అని అంటారు.

ప్రాముఖ్యత 
లంబాడీ గిరిజనులు భజన కీర్తనలకు ఎక్కువ ప్రాముఖ్యత ఇస్తారు. ప్రతి తాండలో భజన మండలి లేని ఊరు ఉండదు. 
భజన, కీర్తనలు చేసే గాయకులను వారు మహారాజ్ అంటారు.భజన చేసే గాయకులు సహాయ గాయకుల సముహాన్ని వారు దిండి లేదా టోళి అంటారు. భజన గాయకులు వాళ్ళ భజన వాయిద్యాలను  తాండలో ఉన్న 
సంత్ సేవాలాల్ మహరాజ్ మందిరంలో ఒక గదిలో ఉంచుతారు. లేదా ఆ తాండలో ముఖ్య గాయకుల ఇంట్లో విలును బట్టి ఉంచుతారు. చదువు లేని పూర్వ కాలంలో   భజన పాటలు వీని దైవ భక్తిని, ఆధ్యాత్మికతను, సంస్కృతిని,మంచి జ్ఞానాన్ని,
మంచి నడవడికను,సాంప్రదాయాన్ని 
ప్రవర్తన, మర్యాదను  సంస్కారం నేర్పింది ఈ భజననే.

ఆధ్యాత్మిక భజనలు 
ఈ భజన గాయకులు, భక్తి భావన, ఆధ్యాత్మిక చింతన,మానవ జన్మ ఉత్తమం, గొప్ప సంఘసంస్కర్తలు,రాజుల చరిత్రలు,రామాయణం, మహాభారతం, భాగవతం, ఇతిహాసాలు పురాణాలతో పాటు వాళ్ళ కుల దేవతలకు సంబంధించిన  వీరగాథలు,సంత్ సేవాలాల్ మహరాజ్ జగదాంబ దేవి,సంత్ రామారావు మహారాజ్,జంగి,భంగి బంజారాలు, అల్హా ఖండ్ మహోబాగడ్,రాజా ఉదల్, చరిత్ర, సత్య హరిశ్చంద్రుడు,రాణి తారామతి, చరిత్ర, మీరాబాయి, జనాబాయి, కబీర్ దాస్, తులసీదాసు అనుసయా,సాధు సంతుల చరిత్రలు, అన్నా చెల్లెల పాటలు, వివిధ పండుగల పైన, తల్లిదండ్రులు గురువుల పైన భజన,పోరాట యోధుల వీరగాథలు, దేవుళ్ళు,ఏడుగురు దేవతలు
(సాతి భవానీ),చరిత్రలు మొదలగు విషయాలను కేంద్రంగా చేసుకుని భజనలు చేస్తూంటారు.  వీరి వద్ద ఈ రోజుల్లో కూడా మౌఖిక రూపంలో బంజారా సాహిత్యం సజీవంగా ఉంది. అనేదాంట్లో ఎటువంటి సందేహాలు లేదు.

సాహయ గాయకులు (ఝిల్కరి)
ప్రతి తాండలో మహారాజ్ తో పాటు పాటలకు అనుగుణంగా గొంతు కలిపి పాడే వారు ఇద్దరూ లేక ముగ్గురు ఉంటారు. వారిని ఝిల్కరీ అని అంటారు.వీరు పాటలకు అనుగుణంగా తాళాలు వేయడం, పాడే వారితో గొంతు కలిపి భక్తి పారవశ్యంలో మునిగిపోయి భగవంతుని కీర్తిస్తూ  వారి ఆరాధ్యదైవం సంత్ శ్రీ సేవాలాల్ మహారాజ్ , జగదాంబ దేవి గురించి మొదటగా పాడి ఆ తర్వాత నేటి సమాజంలో మనిషి జీవన విధానం, బ్రతుకుతెరువు గూర్చి ఇతర పాటలు మొదల పెట్టుతారు. వీరిని మరాఠీ భాషల్లో  హారిభక్త పారాయణ (హా.భ.పా) అంటారు.అంటే  భగవంతుని గురించి పాడేవారు అనమాట.

భజన సామాగ్రి


నాలుగు, ఐదు మంది భజన గాయకులు ఒక బృందంగా ఉంటారు.నగారా లేదా నఘరా (నంగారా) ఒక సంగీత వాయిద్యం.
తాళాలు (ఝాంజె) తబల, పంచ లోహాల పళ్ళెం ( కచోళో), ఢోలక్,ఖంజీర్, గజ్జేలు( ఘుగరా), డప్పు ( డప్డా), చిన్న తాళాలు( టాళే) రెండు జతలు, రెండు స్పీకర్లు  మొదలగు వాయిద్యాలు ఉంటాయి.

భజన చేసే విధానం 
భజన, కీర్తనలు చేసే టప్పుడు 
పాట పాడే ముఖ్య గాయకులు పాడితే మిగతా వాళ్లంతా పాటను అందుకొంటారు. నగారా, తాళాలు వాయించే విధానం  వాళ్ళకు బాగా తేలసి ఉంటుంది. భజన ప్రారంభంలో
వారు వారి  ఆరాధ్యదైవం సంత్ సేవాలాల్ మహరాజ్, జగదాంబ దేవి గురించి పాడిన తరువాత మీగిత విషయాలపై పాడుతారు. ఈ రోజుల్లో పేదకర్మలో చనిపోయిన వ్యక్తులను కీర్తిస్తూ పాడుతున్నారు. కాబట్టి భజన గాయకులకు సమాజంలో పెద్దపీట వేస్తున్నారు. వాళ్ళు పాడే భజనకు సమయం కూడా కేటాయిస్తారు. ఎందుకంటే ఆ అవకాశం అందరికి లభించాలని నిర్వాహకులు చెబుతారు. గాయకులు పోటాపోటీగా భజనలు పాడుతారు. చివరిగా మంగళారతి పాటతోని ముగిస్తారు. పాట పాటకు మధ్యలో కథలు, సామెతలు, లోకోక్తి చెపుతు శ్రోతలను మంత్రముగ్ధులు చేసి ఆనందింపజేస్తారు.

మూలాలు

వర్గం: గాయకులు
వర్గం: భారతదేశం
వర్గం: తెలంగాణ
వర్గం: కళాకారులు
వర్గం: సాహిత్యం
వర్గం:జానపద సాహిత్యం
వర్గం:కళలు
వర్గం:హిందూమతం
వర్గం:పాటలు